રાંધેજા એપીએમસી ખાતે સવારે નવથી સાંજે પાંચ દરમિયાન ગાંધીનગર એપીએમસી માટે મતદાન થયુ હતું. પાછલી ત્રણ ટર્મથી એકહથ્થુ શાસન ધરાવતી પ્રગતિ પેનલને પછાડવ માટે સદભાવ પેનલના ઉમેદવારોએ ગમડાંઓ ખૂંદી કાઢ્યા હતા અને ભ્રષ્ટાચાર સહિતના મુદ્દા ઉછાળ્યા હતા. પ્રગતિ પેનલના ચુસ્ત મતોમાં ગાબડું પાડવાના ઈરાદે ખેડૂતોની સમસ્યાઓ અને ગેરવહીવટના મુદ્દાઓને સદભાવ પેનલે રજૂ કર્યા હતા. સામા પક્ષે પ્રગતિ પેનલના સભ્યોએ પોતાના સત્તાકાળની કામગીરીનો હવાલો આપી મતદારોનો સંપર્ક કર્યો હતો.